open-index/open-wikipedia-markdown huggingface dataset:
محمد شریف

**ایڈمرل محمد شریف** ( 2020)پاک بحریہ کے ساتویں سربراہ تھے۔
## ولادت
پاک بحریہ کے ساتویں سربراہ ایڈمرل محمد شریف یکم جولائی 1920ء کو ضلع گجرات کی تحصیل کھاریاں کے گاؤں بسوہا میں پیدا ہوئے تھے۔

## عسکری خدمات
انھوں نے 1938ء میں رائل انڈین نیوی میں شمولیت اختیار کی اور دوسری عالمی جنگ میں مختلف محاذوں پر خدمات انجام دیں۔ 1965ء اور 1971ء کی جنگوں میں حصہ لیااور آخرالذکر جنگ میں ہلال جرات کا اعزاز حاصل کیا۔ 9مارچ 1975ء کووائس ایڈمرل حسن حفیظ احمد کی ناگہانی موت کے بعد وہ 23 مارچ 1975ء کو پاکستان بحریہ کے چیف آف اسٹاف بنے اور 21 مارچ 1979ء تک اس عہدے پر فائز رہے۔ آپ جنوری 1977ء سے 13 اپریل 1980ء تک جوائنٹ چیفس آف سٹاف کمیٹی کے چیئرمین بھی رہے۔

## قلمی خدمات
ایڈمرل محمد شریف نے آفیشل سیکریٹ ایکٹ کی مبینہ تیس سالہ پابندی کا احترام کرنے کے بعد اپنی تصنیف ’’ایڈمرل کی ڈائری‘‘"The Admiral's Diary" شائع کی۔ اس کتاب میں ایڈمرل محمد شریف نے مشرقی پاکستان میں جنگ اور سیاسی انحطاط کے حوالے سے بہت سے گمشدہ ابواب سے پردہ اُٹھایا۔

## حوالہ جات

|-

زمرہ:اسلام آباد کی شخصیات
زمرہ:امیر البحر
زمرہ:بنگلہ دیش کی جنگ آزادی کی شخصیات
زمرہ:پاک بحریہ کے امیرالبحر
زمرہ:پاکستان جنگی قیدی
زمرہ:پاکستان کی عسکری حکومت (1977–1988)
زمرہ:پاکستانی مصنفین
زمرہ:پاکستانی یاداشت نگار
زمرہ:پنجابی شخصیات
زمرہ:دوسری جنگ عظیم کی بھارتی عسکری شخصیات
زمرہ:ستارۂ امتیاز وصول کنندگان
زمرہ:سوویت-افغان جنگ کی شخصیات
زمرہ:ضلع گجرات کی شخصیات
زمرہ:کشمیری نژاد پاکستانی شخصیات
زمرہ:نشان امتیاز وصول کنندگان
زمرہ:ویکی ڈیٹا سے مختلف مختصر وضاحت
زمرہ:ہلال امتیاز وصول کنندگان
زمرہ:ہلال جرات
زمرہ:1920ء کی پیدائشیں

زمرہ:2020ء کی وفیات
زمرہ:سربراہ پاک بحریہ

زمرہ:سربراہ عسکریہ پاکستان
خیار فکر

خیار عربی زبان میں ثلاثی مجرد کے باب خَیَرَ سے ہے، خیار کے لغوی معنی اختیار یا ارادہ کے ہیں اور فکر سے مراد انسان کا علمی یا ایقانی مؤقف ہے چنانچہ خیارِ فکر سے مراد انسان کا وہ خالص انفرادی فکری اختیار ہے جو کسی بھی سیکولر ریاست میں انسان کو آئینی حیثیت سے غیر مشروط طور پر حاصل ہوتا ہے۔ اسے انگریزی زبان کی معروف سیاسی اصطلاح سیکولرازم کا اُردو ترجمہ کہا جائے گا۔ سیکولرازم کا اُردو ترجمہ عموماً لادینیت کیا جاتا ہے جو بہرصورت علمی و لغوی اعتبار سے غیر موزوں و غیر متعلق ہے۔ ایک سیکولر ریاست میں کسی بھی شہری کو آئینی طور پر یہ اختیار حاصل ہوتا ہے کہ وہ جس فکر یا عقیدہ سے منسلک ہونا چاہے بلا تامل ہو سکتا ہے چنانچہ اُردو زبان میں اِس اصطلاح کا حتمی طور پر لادینیت ترجمہ کر دینا علمی و لغوی اعتبار سے قرینِ انصاف نہیں کیونکہ انگریزی زبان میں لادینیت کے لیے الگ سے ایک اصطلاح دہریت موجوہے.

## حوالہ جات

## حوالہ جات
میگھا آکاش

**میگھا آکاش** (ولادت:26 اکتوبر 1995ء ) تمل ، تیلگو اور ہندی فلموں میں کام کرنے والی ایک بھارتی فلمی اداکارہ ہیں۔  انھوں نے 2017ء میں فلم *لائئ* سے تیلگو فلم انڈسٹری میں قدم رکھا۔   اور 2019ء میں وہ تمل فلم پیٹا اور ہندی فلم سیٹلائیٹ شنکر میں نظر آئیں۔q1QQ14

## ابتدائی زندگی
میگھا تامل ناڈو کے چنئی میں 26 اکتوبر 1995ء کو پیدا ہوئیں تھیں ۔ ان کے تیلگو تھے اور والدہ ملیالی تھیں۔ ان کے والدین اشتہاری میں کام کرتے تھے ۔ انھوں نے اپنی تعلیم لیڈی اینڈال اسکول اور وومن کرسچین کالج چنئی سے حاصل کی ۔ میگھا تمل زبان میں مہارت رکھتی ہیں۔

## فلمی کیریئر
میگھا آکاش نے اپنے فلمی کیریئر کا آغاز 2014ء کی تمل زبان کی فلم *اورو پکا کتھائی* میں مرکزی کردا ادا کرکے کیا تھا جس میں ان کے مدمقابل اداکار کالیداس جے رام تھے، مگر کچھ مسائل کی بنا پر یہ فلم سینما تھیٹرز میں ریلیز نہیں ہو پائی، البتہ زی کمپنی کے پاس اس فلم کے رائٹس ہونے کی وجہ سے اسے کئی برسوں بعد سال 2018ء میں زی کے ڈیجیٹل ویب پلیٹ فارم زی5 پر ریلیز کیا گیا۔ اس کے بعد انھوں نے 2017ء میں تیلگو فلم لائی میں اداکاری کی جس میں ان کے مدمقابل اداکار نتن تھے، سینمامیں پہلے ریلیز ہونے کی وجہ سے یہ میگھا آکاش کی پہلی فلم کہلائی۔ سال 2018ء میں وہ ایک بار پھر اداکار نتن کے ساتھ فلم چل موہن رنگا میں نظر آئیں۔ 2019ء میگا آکاش کے لیے بہترین ثابت ہوا جس میں ان کی بیک وقت چار تمل فلمیں ریلیز ہوئیں ۔ سب سے پہلے انھوں نے اداکار دھنش کے ساتھ تمل فلم *اینائی نوکی پیموم تھوٹا* سائن کی مگر اس کی ریلیز میں تاخیر ہو گئی۔ 2019ء میں میگھا کی پہلی ریلیز تمل فلم *پیٹا* تھی، جس میں رجنی کانت، وجے سیتوپتی، ایم سشی کمار، سمرن اور ترشا کرشنن جیسے اداکاروں نے کام کیا۔  میگھا کی دیگر تمل فلموں میں اداکار اتھروا کے ساتھ بوم رینگ ، سیلمبرسن  اور کیتھرین ٹریسا کے ساتھ وانتھا راجاوتھن ورون شامل ہیں۔ اسی سال انھوں نے ہندی فلم سیٹلائیٹ شنکر سے بالی ووڈ انڈسٹری میں بھی قدم رکھا۔ اس فلم میں ان کے مدمقابل آدتیہ پنچولی کے بیٹے سورج پنچولی تھے۔

سال 2020ء میں میگھا آکاش کی آنے والی فلموں میں اداکار شیوا کنڈکوری اور کاجل اگروال کے ساتھ تیلگو فلم منو چریتر اور اداکار وجے سیتوپتی کے ساتھ تمل فلم یاادم اوور یاورم کلیر شامل ہیں۔

## فلموں کی فہرست

## ایوارڈز اور نامزدگی

|}

## حوالہ جات

## بیرونی روابط

* 
* 
* Megha Akash

زمرہ:غیر موجود سال پیدائش (بقید حیات شخصیات)
زمرہ:بقید حیات شخصیات
زمرہ:بھارتی فلمی اداکارائیں
زمرہ:تیلگو سنیما کی اداکارائیں
زمرہ:تمل سنیما کی اداکارائیں
زمرہ:چنائی کی اداکارائیں
زمرہ:تمل اداکارائیں
زمرہ:ملیالی شخصیات
زمرہ:تیلگو اداکارائیں
زمرہ:ہندی سنیما کی اداکارائیں
زمرہ:اکیسویں صدی کی بھارتی اداکارائیں
زمرہ:تیلگو شخصیات
زمرہ:ویکی ڈیٹا سے مختلف مختصر وضاحت
فرعونیت

"فرعونیت" دراصل ایک کیفیت کا نام ہے۔فرعونیت سے مراد دراصل ظلم کا حد سے بڑھ جانا ہے۔جس طرح فرعون نے بنی اسرائیل کے لوگوں کے ساتھ ظلم کے پہاڑ توڑے تھے۔بالکل اسی طرح کوئی بھی صاحب اقتدار طاقت کے نشے میں چور ہوکر اگر کمزوروں کا استحصال کرے تو اسے فرعونیت کرنا کہاجائے گا۔قرآن میں بھی جگہ جگہ فرعون کے ظلم کا شکار بنی اسرائیل کی مدد کی گئی۔فرعونیت کا عمل دراصل اللہ کو کھلا چیلنج دیتاہے۔اسی لیے اللہ رب العالمین فرعونیت کا شکار ہونے والے مظلوموں کی مدد کرتاہے۔
رسول بادشاہ

عوامی اور پشتو فوک گلوکار رسول بادشاہ کی یاد میں (1958 - 5, جنوری 2012)
بڑے بے مروت ہیں یہ حسن والے __ اردو میں گایا گیت
رسول بادشاہ کی پیدائش ضلع بنوں کی تھی لیکن عوامی محفلوں میں شرکت کرنے پورے صوبے میں مدعو کیے جاتے تھے۔ پھر ریڈیو اور ٹیلی ویژن کے لیے بھی گانے لگے۔
دماغ میں رسولی کے باعث چون سال کی عمر میں پمز ہسپتال اسلام آباد میں ان کا انتقال ہوا۔ ٹیومر کی وجہ سے انھیں فالج بھی ہوا تھا اور باوجود علاج کے وہ جانبر نہ ہو سکے۔
رسول بادشاہ پشتو موسیقی کے ایک نامور فوک اور عوامی گلوکار سمجھے جاتے تھے۔ چون سالہ رسول بادشاہ کا تعلق خیبر پختونخوا کے جنوبی ضلع بنوں سے تھا۔

انھوں نے اپنی فنی کیریئر کا آغاز حجروں اور عوامی مقامات پر گلوکاری سے کیا۔

ان کا شمار پشتو کے ان چندگلوکاروں میں ہوتا ہے جنھوں نے موسیقی کی باقاعدہ تعلیم حاصل کی تھی۔ وہ نامور موسیقاروں استاد شیر افگن نیازی اورلعل خان استاد کے شاگرد رہے تھے۔

ویسے تو رسول بادشاہ کے کئی فوک گانے مشہورتھے لیکن ان کا ایک گانا ’کورمہ تہ مہ زہ پہ مہ گرانہ خطرے خطرے دی’ (کرم ایجنسی مت جاؤ میرے یار وہاں خطرہ ہی حظرہ ہے) کو پاکستان اور افغانستان کے پشتونوں علاقوں میں خصوصی شہرت حاصل تھی۔

مرحوم کے ساتھی فنکاروں کا کہنا ہے کہ گذشتہ سال حج کرنے کے بعد رسول بادشاہ نے عوامی پروگراموں میں جانا ترک کر دیا تھا۔ تاہم وہ ریڈیو اور ٹی وی پروگراموں میں شرکت کرتے تھے۔ مرحوم نے سوگوران میں بیوہ اور ایک پندرہ سالہ بیٹے کو چھوڑا،

## حوالہ جات

حوالہ جات
تسر

**تسر(TISSAR)**ضلع شگر میں واقع ایک بڑا علاقہ ہے اسے یونین کونسل کا درجہ حاصل تھا۔حال ہی میں اسے تحصیل کا درجہ دیا گیا ہے۔
فائل:Tissar Height.jpg|تسر کی حد ارتفاع
تسر، سطح سمندر سے 7793 فٹ کی بلندی پر واقع ہے۔
فائل:Tissar 04.jpg|alt=تسر گمہ سمبی لا اور دریائے باشہ|تسر گمہ سمبی لا اور دریائے باشہ
فائل:Tissar 02.jpg|تسر کا ابر آلود موسم
فائل:Tissar Qadeemi imam bargah.jpg|تسر خاص کی قدیمی امام بارگاہ
فائل:Tissar spang.jpg|تسر یارمہ سمبی
فائل:Tissar Road.jpg|تسر کی ایک سڑک
فائل:Tissar nala.jpg|تسر ارنچو نالہ

فائل:Tissar Work.jpg|تسر کھویو کا سیزن


### محل وقوع
تسر، وادی شگر کے عین وسط میں دریائے شگر کے کنارے واقع ہے۔ اس کی ایک جانب کوہ قراقرم اور دوسری طرف دریائے باشہ ہے۔ تسر کو شگر میں ایک جنکشن کی سی حیثیت حاصل ہے یہاں سے آپ کے ٹو اور ارندو دونوں طرف سفر کر سکتے ہیں۔

تسر سے سات کلومیٹر کے فاصلے پر مشہور گرم چشمہ چھوترون موجود ہے۔

### گاؤں
تسر ایک قصبہ ہے، جس میں مندرجہ ذیل متعدد گاؤں شامل ہیں :

* پایوشو(PAYUSHU)
* ملٹو(MOLTO)
* سید آباد (سیدپی کھور)(SYED ABAD)
* لگف (LAGAF)
* تسر مل (TISSAR MAL)، تسر گب کھور (TISSAR GABKHOR)
* پرونو(PRONO)
* تھماچو(THAMACHO)
* بونتانگس(BONTANGS)
* ٹوقملہ کھور (TOQ-MALA-KHOR)
* ارنچو(ARINCHO)

### تعلیم:
یہاں دو ہائی اسکولز ایک لڑکوں کے لیے اور ایک لڑکیوں کے لیے موجود ہیں اس کے علاؤہ ایک غیر سرکاری اسکول بھی موجود ہے جہاں ثانوی حد تک تعلیم دی جاتی ہے۔ اعلیٰ تعلیم کے لیے لڑکوں کا ایک اعلی ثانوی تعلیم کا سرکاری ادارہ موجود ہے۔۔ اس کے علاؤہ کئی دینیات سینٹرز بھی قائم ہیں۔

### دینی مراکز:
تسر خاص میں ایک بہت بڑی جامع مسجد اور مسجد و عزا خانہ زہرا سلام اللہ علیہا کے نام سے ایک امام بارگاہ قائم کی گئی ہے، جبکہ ارنچو سے لے کر پیوشو تک ہر گاؤں میں ایک ایک مسجد اور امام بارگاہ قائم ہے۔ پرونو اور تھماچو کی امام بارگاہیں 2018 اور 2019 میں جدید طرز پر بنائی گئی ہیں۔

لگف میں تقریباً تین چار دہائیوں قبل شیخ غلام مہدی جعفری نے مدرسه جعفریہ کے نام سے ایک دینی مدرسه قائم کیا تھا جو حالیہ وقتوں میں دینیات سینٹر کی صورت میں چل رہا ہے۔

تسر خاص میں 2017 سے الباقیات الصالحات ٹرسٹ کے زیر اہتمام علمائے تسر نے طالبات کے لیے ایک دینی درسگاہ کی بنیاد رکھی ہے جو جامعہ زینبیہ سلام اللہ علیہا کے نام سے فعال ہے۔

### زبان:
تسر میں بسنے والے تمام افراد بلتی زبان بولتے ہیں ۔

### مذہب:
تسر میں سو فیصد مسلمان آبادی ہے اور سو فیصد اثناء عشری شیعہ عقائد سے منسلک ہیں۔

### صحت:
تسر میں ایک بنیادی مرکز صحت بھی قائم ہے۔ جسے حال ہی میں دس بیڈ ہسپتال بنانے کی منظوری دی گئی ہے جس پر کام بھی شروع ہو چکا ہے۔

### تاریخی اور تفریحی مقامات:

1. واتولی کھور

پرونو گاؤں کے اوپر والے پہاڑ کے دامن میں کئی بڑے غار پائے جاتے ہیں جنھیں مقامی لوگ "واتولی کھور" کہتے ہیں۔ ان کے بارے میں مشہور ہے کہ ان کے اندر خفیہ گزرگاہیں پائی جاتی ہیں جو پہاڑ کی دوسری جانب طورمیک روندو کے مقام تک پہنچاتی ہیں۔

2. مونی بڑق

تسر خاص کی چراگاہ "اماچہ بڑنگسہ" اور "بغداری لا" کے درمیان مغرب کی جانب ایک خوبصورت پہاڑی چوٹی ہے ، جسے مقامی لوگ "مونی بڑق" کہتے ہیں۔ چاروں جانب پہلودار پتھروں کی وجہ سے اس چوٹی کو سر کرنا ناممکن شمار کیا جاتا ہے۔
نورا مینگل

**نورا مینگل** انگریزی (Noora Mengal) برطانوی ہندوستان میں بلوچستان, پاکستان میں پیدا ہونے والا محب وطن گوریلا تھا جس نے انگریزوں کے خلاف آزادی کے لیے گوریلا جنگ کی۔

## حالات زندگی
نورا مینگل کا پورا نام نور محمد پہلوانزئی مینگل تھا۔ پہلوانزئی مینگل قبیلے کی ایک شاخ ہے۔ نورا مینگل پاکستان کے صوبہ بلوچستان کی وادی پلیماس، تحصیل وڈھ، ضلع خضدار میں پیدا ہوئے۔ نورا انگریزوں کی چالیں سمجھنے اور ہتھیار چلانے کی مہارت حاصل کرنے کے لیے پہلے فوج میں شامل ہوئے تھے اور وڈھ شہر کے تھانے پر وضعدار مقرر ہوئے۔

## گوریلا جنگ
جب مینگل قبیلے کے چیف سردار شکر خان اور اس کے بیٹے میر نور الدین مینگل کو انگریزوں نے گرفتار کر کے کوئٹہ میں قید کیا تو خبر بلوچستان میں آگ کی طرح پھیل گئی۔ وڈھ میں نورا مینگل جو پہلوانزئی شاخ کے سرکردہ شخص تھے اپنے ساتھیوں کے ساتھ 1910 میں بغاوت کی اور انگریزوں کے خلاف گوریلا جنگ شروع کی۔ پہاڑوں میں پناہ لے کر انگریزوں پر حملے شروع کیے۔ اس کا دائرہ جہلاوان اور لسبیلہ تک پھیل گیا۔ نورا مینگل پر دباء بڑھا تو 1919 میں افغانستان نکلنے کی کوشش کی مگر چیف سرادار حبیب اللہ نورشیروانی نے اسے اپنے بندوں کے ہاتھوں گرفتار کروا کے انگریزوں کے حوالے کیا۔ نورا مینگل کو عمر قید سزا سنائی گئی۔

## وفات
نورا مینگل 30 اگست 1921 کو انگریزوں کے حیدرآباد سندھ کے جیل میں انتقال کر گئے۔

## حوالہ جات

زمرہ:تاریخ
زمرہ:تاریخ بلوچستان
زمرہ:1921ء کی وفیات
زمرہ:سزائے موت پانے والے پاکستانی
زمرہ:بلوچ شخصیات
نذیرعلی

**نذیر علی** ،1945ء میں گکھڑ منڈی، ضلع گوجرانوالہ میں پیدا ہوئے تھے۔ نذیر علی اپنے ہم عصر موسیقار ایم اشرف کے شاگرد تھے اور ان کے ساتھ تیس مارخان اور آئینہ فلم میں معاونت کرچکے تھے۔ نذیر علی نے پہلی مرتبہ پیداگیر میں موسیقی دی تاہم ان کی شہرت کا ستارا فلم دلاں دے سودے سے چمکا۔ نذیر علی کی دیگر فلموں میں جنٹرمین، اکبریٰ، دلا دے سودے، سجناں دور دیا، مستانہ ماہی، سلطان، عشق میرا ناں، دلدار صدقے، وچھڑیا ساتھی، بائیکاٹ، ہتھیار، سیونی میرا ماہی، بڈھا شیر، لال طوفان اور گجر 302 کے نام سرفہرست ہیں۔ انھوں نے 36 سال میں 140 فلموں میں اپنے فن کا جادو جگایا۔ انھوں نے 14 فلموں میں دھمالیں ریکارڈ کروائیں۔اسی باعث انھیں دھمال کا بادشاہ کہا جاتا تھا۔جنوری 2003ء کو پاکستان کے مشہور فلمی موسیقار نذیر علی لاہور میں وفات پاگئے۔نذیر علی لاہور میں فیصل ٹاؤن کے قبرستان میں آسودۂ خاک ہیں۔

زمرہ:نگار اعزاز جیتنے والی شخصیات
زمرہ:پاکستانی نغمہ ساز
زمرہ:ویکی ڈیٹا سے مختلف مختصر وضاحت
خبردار

**خبردار** پاکستان کا ایک اردو اور پنجابی سیاسی کامیڈی شو ہے۔ جسے آفتاب اقبال نے بنایا اور اس کی میزبانی کی، یہ ہر جمعرات، جمعہ، ہفتہ اور اتوار کو ایکسپریس نیوز چینل پر 11 بجے لگتا ہے۔ خبردار اپنے دوسرے سیزن کے لیے 21 جنوری 2021 کو واپس آیا۔

## حوالہ جات

## بیرونی روابط
* 
* Khabardar Youtube Channel
* Khabardar on Express News

زمرہ:اردو زبان کے ٹیلی ویژن پروگرام
زمرہ:پاکستانی مزاحیہ ٹیلی ویژن سیریز
زمرہ:2015ء میں شروع ہونے والے پاکستانی ٹیلی ویژن سیریل
زمرہ:پنجابی زبان کے ٹیلی ویژن شوز
زمرہ:ویکی ڈیٹا سے مطابقت رکھنے والی مختصر تفصیل
گرل، وومن، ادر

**گرل، وومن، ادر**  برناردین اواریستو کا آٹھواں ناول ہے جسے ہامش ہیملٹن نے 2019ء میں شائع کیا ہے۔ یہ ناول کئی دہائیوں پر مشتمل ہے اور اس میں 12 لوگوں کا تذکرہ کیا گیا ہے۔ 2019ء کا مین بکر پرائز اسی ناول کے حصہ میں آیا۔

## جائزہ
یہ ناول مکمل ایک کہانی پر مشتمل نہیں ہے بلکہ ہر باب میں الگ الگ کرداروں کا تذکرہ ہے جس میں زیادہ تر سیاہ فام خواتین ہیں۔ ناول میں یہ کردار دنیا سے محو گفتگو ہیں۔ حالانکہ ہر باب ایک مختلف کردار پر محیط ہے مگر ان کا آپس میں کچھ نہ کچھ ربط ضرور ہے۔

ناول میں نسوانیت، سیاست، حب الوطنی، کامیابی، رشتہ داری اور جنسیت جیسے موضوعات پر بحث کی گئی ہے۔ انھوں نے ناول کی تحریک کے بارے میں کہا:

## قبولیت
### تنقید
کتابوں پر جائزہ کی وہبسائٹ بک مارکس نے کہا ہے کہ 57 فیصد ناقدین نے اس ناول پر پھسپھسا سا تبصرہ کیا ہے جبکہ 43 فیصد ناقدین کا تبصرہ مثبت رہا ہے۔

فائنینشئل ٹائمز کی ایمیلی روڈز کا کہنا ہے کہ “ایوارسٹو اس موضوع پر حساس طریقے سے لکھتی ہیں کہ ہم اپنی اولاد کی پرورش کیسے کرتی ہیں۔ ہم اپنے کیرئر کا انتخاب کیسے کرتی ہیں، ہم درد کا اظہار کیسے کرتی ہیں اور ہمارا طریقہ محبت کیا ہے، “ سنڈے ٹائمز کی یوحنا تھومس-کور نے ناول *لڑکی، عورت دیگر* کے بارے میں کہا ہے “۔۔۔ یہ ناول موضوع کا حق ادا کرتا ہے، یہ 12 سیاہ فام خواتین کی زندگی کے جدوجہد، آرزو، تنازعات اور دھوکا کو بڑی خوبصورتی سے نثری اور شعری انداز میں بیان کیا ہے۔ وہیں نیو اسٹیٹس مین کی سارہ لیپیڈو مینیکا کا خیال ہے کہ “ایوارستو ادب کے کینوس کو وسیع تر کرتی جا رہی ہیں۔ اگر آپ دور جدید کے برطانیہ کو سجھنے کے خواہاں ہیں تو انھیں پڑھیں۔
### اعزازات
لڑکی، عورت اور وہ کو مارگریٹ ایٹ وڈ کے دی ٹیسٹمینٹس کے ساتھ مشترکہ طور پر 2019ء بکر پرائز کے نوازا گیا ہے۔ اسے 2019ء گورڈون برن پرائز کے لیے بھی نامزد کیا گیا تھا۔ بکر کے حکموں نے اس ناول کے بارے میں کہا “نسوانیت اور دور جدید کے برطانیہ کے بارے میں جاننے کے لیے اسے ضرور پڑھا جانا چاہیے۔ “

دی واشنگٹن پوسٹ نے نے کتاب کی تعریف کرتے ہوئے اسے 2019ء کی دس بہترین کتابوں میں شامل کیا ہے۔

## حوالہ جات

زمرہ:انگریزی زبان کے ناول
زمرہ:برطانوی ناول
زمرہ:جنسی-مثبت نسائیت پسندی
زمرہ:خواتین کی ثقافتی عکاسی
زمرہ:لندن میں سیٹ ناول
زمرہ:مملکت متحدہ میں سیٹ ناول
زمرہ:نسائیتی ناول
زمرہ:نسل پرستی کے متعلق ناول
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہوگارتھ پریس کی کتابیں
زمرہ:2019ء کے برطانوی ناول

زمرہ:برطانوی ایل جی بی ٹی کیو ناول
زمرہ:برنارڈین ایوارسٹو کے ناول
زمرہ:متعدد راویوں والے ناول
مجذوب چشتی

**مجذوب چشتی** ایک مزاحیہ سنجیدہ اور نعت گو شاعر تھے۔
## <big>نام</big>
قلمی نام مجذوب چشتی اصل نام محمد نواز اختر جبکہ مجذوب تخلص تھا۔
## <big>پیدائش</big>
14 فروی 1938ء میں کٹھیالہ ورکاں ضلع شیخوپورہ(پنجاب) ، پاکستان میں پیدا ہوئے۔
## <big>حالات زندگی</big>
مزاحیہ شاعری ان کی پہچان ہے نعتیہ شاعری بھی کی کٹھیالہ ورکاں ضلع شیخوپورہ(پنجاب) ، پاکستان میں سکونت تھی 1970ء سے لے کراپنی وفات2008 تک ریڈیو پاکستان اور پاکستان ٹیلی ویژن کے بہت معروف اور ممتاز شعرا میں شمار ہوتا تھاکئی صاحبان ذوق کو ان کا مزاحیہ اور سنجیدہ کلام آج بھی یاد ہے

ایک ادبی اور دینی گھرانے میں آنکھ کھولی ، آغاز ہی سے درس و تدریس کا سلسلہ جاری رہا۔ مجذوب چشتی کے والد محبوب عالم چشتی غیر ارادی حافظِ قرآن تھے اور بہت اعلٰی ادبی ذوق کے حامل تھے، فارسی میں شعر بھی کہتے تھے۔ اسی وجہ سے مجذوب چشتی کے میلان دین و ادب سے رہا۔ ابتدائی زندگی گاؤں میں گزاری مگر مختلف مشاعروں میں شرکت اور دوست احباب سے ملنے ہر ہفتے لاہور آیا کرتے تھے، بشیر منذر، حفیظ تائب، واصف علی واصف ، انور مسعود، احمد ندیم قاسمی، ساغر صدیقی اور بے شمار ہمعصروں سے ملاقات رہتی۔

## <big>کلام</big>

### <big>تضمینیہ قطعہ</big>
دو بجے تھے رات کے ، ہر سمت تھا گہرا سکوت
اور میں فرما رہا تھا شوق سے مشقِ سخن

جاگ اٹھی بیگم اچانک چیخ کر اس نے کہا

تو اگر میرا نہیں بنتا نہ بن ، اپنا تو بن

### <big>سنجیدہ کلام</big>

جُرمِ خواہش کیجئے گا سوچ کر

اس کی ہیں مجذوب تعزیریں بہت 

تمام لوگ کیوں واقف ہیں نام سے میرے

میری تو شہر میں اک تم سے واقفیت ہے

میرے خیال کی سچائی تک نہیں پہنچے

ابھی وہ بات کی گہرائی تک نہیں پہنچے

غبارِ کرب سے چہرہ گلاب کون کرے

تلاش رات کے وقت آفتاب کون کرے

تیرے وعدوں کا اعتبار نہیں

پھر بھی ہم اعتبار کرتے ہیں

سوتے شب کو نہیں ستارے بھی

کیا کہیں یہ بھی پیار کرتے ہیں

بے زباں کرتے ہیں تقریریں بہت

لفظ گنتی کے ہیں تفسیریں بہت

### <big>مزاحیہ کلام</big>

بڑھ گیا ہے ریٹ رشوت کا گرانی کے سبب

پڑھ چکے ہوں گے خبر یہ آپ بھی اخبار میں

آئیے کر لیں پسِ دیوار طے شرطیں تمام

خاندانی آدمی لڑتے نہیں بازار میں

## <big>وفات</big>
12 جولائی 2008ء لاہور (پنجاب) - پاکستان میں وفات پائی۔اور لاہور میں دفن ہوئے۔
## <big>تصانیف</big>
* ذکر نبی ﷺ نعتیہ مجموعہ جو 2009ء میں طبع ہوا
* مجذوب کی بڑ ، مزاحیہ قطعات
* چڑیا گھر، بچوں کے لیے
* زاویہ فکر، مجذوبیات اور کشکول
## <big>حوالہ جات</big>

+

زمرہ:1938ء کی پیدائشیں
زمرہ:2008ء کی وفیات
زمرہ:نعتیہ شاعر
وفا صدیقی

**وفا صدیقی ** ایک محقق و ادیب اور نعت گو شاعر تھے۔
## نام
قلمی نام وفا صدیقی اصل نام وصی احمد تھا۔
## پیدائش
2 جنوری 1934ء میں کاکوری ضلع لکھنو ، ہندوستان میں پیدا ہوئے۔والد کا نام بشیر احمد صدیقی تھا
## حالات زندگی
صدر شعبہ اردو گورنمنٹ کالج برائے طلبہ نارتھ کراچی رہے
## وفات
2007ء کراچی (سندھ) - پاکستان میں وفات پائی۔اور محمد شاہ قبرستان نارتھ کراچی میں دفن ہوئے۔
## تصانیف
نقش وفا حمد و نعت اور غزل کا مجموعہ جو 2004ء میں طبع ہوا
## حوالہ جات

+

زمرہ:1934ء کی پیدائشیں
زمرہ:2007ء کی وفیات
زمرہ:نعتیہ شاعر
نفیس فریدی

** نفیس فریدی بدایونی ** ایک نغمہ نگار براڈ کاسٹر اور نعت گو شاعر تھے۔
## نام
قلمی نام نفیس فریدی اصل نام نفیس الدین فریدی تھا۔
## پیدائش
2جولائی 1935ء میں بدایوں ضلع اترپردیش، ہندوستان میں پیدا ہوئے۔
## حالات زندگی
نفیس فریدی ممتاز اردو شاعر نغمہ نگار اور براڈ کاسٹر تھے ریڈیو پاکستان کراچی سے وابستہ رہے 1965ء کی جنگِ ستمبر میں ریڈیو پاکستان سے نشر ہونے والا نفیس فریدی بدایونی کا تحریر کردہ ایک منفرد قومی نغمہ جسے رفیق غزنوی کی موسیقی میں نہال عبد اللہ نے گایا تھا، ’’پاکستانی بڑے لڑیّا جن کی سہی نہ جائے مار‘‘ یہ وہ نغمہ ہے جوپاکستانیوں کے دلوں میں تاریخی اور بھارتی حقیقت پر مبنی قومی نغمہ آج بھی زندہ ہے اور رہے گایہ گانا ایک ہندوستانی لوک داستان کی پیروڈی تھی 
نفیس فریدی بدایونی کی تحریر کردہ ایک طویل نظم تھی جس کے کچھ حصے استاد حامد حسین کی مرتب کردہ موسیقی پر گلوگار نہال عبد اللہ نے ریکارڈ کروائے ،یہ پوپی (اتر پردیش)زبان میں بھارتی فوج کی اپنے نیتاؤں سے شکایت کے ساتھ ساتھ بھارتی عوام کو پاکستانی فوج کے حوصلے بتارہی تھی، اس نغمے کے بول یہ تھے’’پاکستانی بڑے لڑئیّا جن کی سہی نہ جائے مار‘‘۔یہ ہماری قومی نغمات کی تاریخ کا سب سے طویل جنگی ترانہ ہے جو تقریباََ 14 منٹ پر مشتمل ہے۔
اسی نغمے پر انھیں صدارتی ایوارڈ سے نوازا گیا
## وفات
30نومبر 2011ء کراچی (سندھ) - پاکستان میں وفات پائی۔اور ماڈل کالونی ملیر کراچی میں دفن ہوئے۔
## تصانیف
* نفیس نعتیں نعتیہ مجموعہ کلام ہے جو 2002ء میں طبع ہوا

## حوالہ جات

زمرہ:1935ء کی پیدائشیں
زمرہ:2011ء کی وفیات
زمرہ:نعتیہ شاعر
نظیر لدھیانوی

**نظیر لدھیانوی** اردو ادب کے بہترین لکھاری اور نعت گو شاعر تھے۔
## نام
قلمی نام نظیر لدھیانوی اصل نام اصغر حسین خان تھا۔ان کے والد کا نام محمد نجیب اللہ خان نشاط لدھیانوی تھا۔

## پیدائش
9فروی 1902ء میں لدھیانہ (پنجاب) – بھارت میں پیدا ہوئے۔
## حالات زندگی
ممتاز اردو شاعر و ادیب نقاد محقق تذکرہ نگار صحافی ادب میں علامہ تاجور اور صحافت میں مولانا ظفر علی خان کے شاگرد اور ان کی تمام شاعری اور شعری کتب کی دوسری اشاعت کے مرتب ہیں 1951ء سے 1973ء تک روزنامہ امروز لاہور سے وابستہ رہے ہے متعدد شعرا کا کلام ترتیب دیا ہے۔
## وفات
27جنوری 1989ء لاہور (پنجاب) - پاکستان میں وفات پائی۔اور لاہور میں دفن ہوئے۔
## تصانیف
* آفتاب حرا نعتیہ مجموعہ جو 1987ء میں طبع ہوا
* جاوید نامہ ،انعام اللہ خاں ناصر ، نظیر لدھیانوی ،لاہور، مکتبۂ کارواں ،
* فن تنقید اور شعرا پر تنقیدیں ،لاہور،مکتبہ کاروان،1977ء، 502 ص (تنقید)
* تذکرہ عندلیبان گلزارِ رسول
* اکبرآبادی الہ آبادی لاہور، مکتبہ کاروان ، ،
* انتخاب کلامِ مصحفی لاہور، مکتبہ کارواں ،
* ترجمانِ اقبال
* منظوم دعائیں
* تذکرہ شعرائے اُردو
* مختصر تاریخ اُردو
* صبح بہار لاہور، مکتبہ کارواں ،(غنائی نظمیں)
* اُردو قصیدے کا ارتقا
* شرح دیوان غالب
* دیار نگاراں
* صبح ِ نشاط
## نمونہ کلام
* نعت لکھنے کا ارادہ جو میں کرتا ہوں کبھی
* ڈال دیتے ہیں مرے آگے خزانے الفاظ

* جاگ اُٹھا دردِ مُحبّت سے مِرا ہر ذرہ
* سہل ہے اب مرے ہر عقدہ کا وا ہو جانا

## حوالہ جات

زمرہ:1902ء کی پیدائشیں
زمرہ:1989ء کی وفیات
زمرہ:نعتیہ شاعر
نظیر شاہجہانپوری

**نظیر شاہجہانپوری** غزل اور نعت گو شاعر تھے۔
## نام
قلمی نام نظیر شاہجہانپوری اصل نام نظیر احمد خاںتھا۔ ان کے والد کا نام بشیر احمد خان تھا
## پیدائش
نظیر شاہجہانپوری 1908ء میں شاہجہانپور - بھارت میں پیدا ہوئے۔
## حالات زندگی
اردو کے ممتاز شاعر اور دل شاہجہانپوری کے شاگرد تھے۔
## وفات
جون 1998ء کراچی (سندھ) - پاکستان میں وفات پائی۔اور لانڈھی کراچی میں دفن ہوئے۔
## تصانیف
* ارم در ارم نعتیہ مجموعہ جو 1992ء میں طبع ہوا
* خوشبوئے سخن:شاعری
* فردوس تمنا:شاعری
* داغِ دل مہتاب :غزلیں
## حوالہ جات

زمرہ:1908ء کی پیدائشیں
زمرہ:1998ء کی وفیات
زمرہ:نعتیہ شاعر
کرب

**کرب** عربی زبان میں ڈوبنے کے معنی میں استعمال ہوتا ہے چنانچہ جب کہا جاتا ہے کہ کرب الشمس للغیب تو اس سے مراد یہ ہے کہ سورج ڈوبنے کے قریب ہونے کو ہے منطق کی اصطلاح میں کرب سے مراد انسان کی وہ روحانی کیفیت ہے جس کو بیان کرنے سے وہ قاصر ہوتا ہے حساس ترین انسان ہمیشہ کرب کی کیفیت سے گزرتے ہیں کرب کو صوفیانہ اصطلاح میں قبض بھی کہا جاتا ہے معروف دانشور ٹالسٹائی کہتے ہیں کہ اپنے لیے جینا ایک کرب ہے جبکہ دوسروں کے لیے جینا زندگی ہے وہ لوگ جو اَنا اور فنا کے بیچ جھولتے رہتے ہیں اُن کی یہ کیفیت کرب کہلاتی ہے ایسے لوگ چاہتے ہیں کہ وہ اَنا کے چنگل سے آزاد ہو کر ایک مطمئن اور پُرسکون زندگی گزاریں مگر جب وہ محسوس کرتے ہیں کہ اسباب کی دنیا میں طلب کے بنا کوئی چارہ نہیں تو ایسی صورت حال میں ان کے اندر ایک زبردست روحانی انتشار پیدا ہو جاتا ہے اسی روحانی انتشار کا نام کرب ہے.

## حوالہ جات
مقالات یکے از نعمان نیئر کلاچوی
سارنگ پور کی لڑائی

**سارنگ پور کی جنگ** رانا کمبھا اور سلطان محمود خلجی  کے مابین لڑی گئی۔مہپہ پنوار جو رانا موکل کے قاتلوں میں سے ایک تھا ، کو منڈو کے سلطان نے پناہ دی تھی ، اس شخص کا مطالبہ رانا کمبھا نے کیا تھا ، لیکن محمود خلجی نے مہاجر کے حوالے کرنے سے انکار کر دیا تھا۔ رانا دشمنی کے لیے تیار ہوا اور منڈو پر حملہ کرنے کے لیے آگے بڑھا۔ سلطان کمبھا سے ٹکرانے کے لیے ایک طاقتور فوج کے ساتھ آگے بڑھا۔ 

یہ جنگ خلجیوں کی ذلت آمیز ہار پر ختم ہوئی اور اس جنگ میں محمود خلجی کو جنگی قیدی بنا کر چیتوڑ لایا گیا جہاں وہ 6 ماہ قید رہا ۔

## جنگ
1437 ء میں دونوں فوجوں کا ٹکراؤ ہوا اور سخت لڑائی کے بعد سلطان کی فوج کو مکمل طور پر ختم کر دیا گیا۔ سلطان فرار ہوکر اپنے قلعہ منڈو کی محفوظ پناہ گاہ میں چلا گیا۔ رانا کی فوج نے فتح کا تعاقب کیا اور منڈو کا محاصرہ کیا۔ جب سلطان پر سخت دباؤ ڈالا گیا تو اس نے مہپہ پنوار کو بتایا کہ وہ اسے مزید نہیں رکھ سکتا ہے۔ مہپا اس طرح گجرات بھاگ گیا۔ کمبھا نے حملہ کیا اور قلعہ اپنے قبضہ میں لیا۔ رانمل کی فوجوں نے سلطان محمود خلجی کو گرفتار کر لیا ، اس کی فوج ہر طرف بھاگ رہی تھی۔ رانا سلطان کو اپنے ساتھ لے کر آیا۔ 

## بعد میں
اس عظیم فتح کی یاد دلانے کے لیے ، رانا کمبھا نے چتور کے قلعے میں عظیم وجئے ستمبھ (فتح کا ٹاور) تعمیر کیا۔ تاہم ، اس مینار کے مکمل ہونے سے پہلے ، رانا کو اس وقت ہندوستان کی دو سب سے طاقتور سلطنتوں ، گجرات اور مالوا کے ، ان شاندار واقعات کی آمیزش کا سامنا کرنا پڑتا تھا۔ سلطان محمود خلجی چھ ماہ کی مدت تک چتور میں قیدی رہا ، اس کے بعد رانا کمبھا کے ذریعہ تاوان کے بغیر اسے آزاد کرا لیا گیا۔  

## حوالہ جات

زمرہ:ہندو جنگجو
زمرہ:راجپوت حکمران
زمرہ:تاریخ راجستھان
زمرہ:1437ء کے تنازعات
زمرہ:راجپوتوں سے وابستہ معرکے
منڈل گڑھ اور بناس کی لڑائی

سن 1442 میں رانا کمبھا ہراوٹی پر حملہ کرنے کے لیے چتور سے روانہ ہوئے۔ میواڑ کو غیر محفوظ جانتے ہوئے ، مالوا کے سلطان ، سلطان محمود خلجی ، بدلہ لینے کی خواہش کے ساتھ جل رہا تھا اور سن 1440 ( مینڈاوگڈ کی لڑائی ) میں اپنی شکست کی بدنامی کو مٹا دینے کی خواہش سے میوار پر حملہ کر دیا۔ 

## بانا ماتا مندر کی تباہی

کمبلمر کے قریب پہنچ کر سلطان نے کیلوارا میں بانا ماتا کے مندر کو تباہ کرنے کی تیاری کی۔ دیپ سنگھ نامی راجپوت سردار نے اپنے جنگجو جمع کیے اور سلطان کی مخالفت کی۔ سات دن تک دیپ سنگھ نے سلطانوں کی فوج کی مندر پر قبضہ کرنے کی تمام کوششوں کو کامیابی کے ساتھ ناکام کر دیا۔ ساتویں دن ، دیپ سنگھ مارا گیا اور مندر سلطان کے ہاتھ میں آگیا۔ اس نے اسے زمین پر گرادیا اور اس پتھر کی شبیہہ کو تباہ کر دیا جو مندر میں رکھی ہوئی تھی۔ کامیابی سے خوش ہوکر ، اس نے چتور کے لیے آغاز کیا اور قلعہ لینے کے لیے اپنی فوج کا ایک حصہ چھوڑ کر ، رانا کنبھا پر حملہ کرنے کے لیے آگے بڑھا اور اپنے والد اعظم ہمایوں کو ، رانا کے ملک میں لوٹ مار کے لیےمندسور کی طرف روانہ کیا۔ 

## منڈل گڑھ کی لڑائی

جب رانا کمبھا نے یہ واقعات سنے تو ، وہ اپنے علاقے میں واپس آنے کے لیے ہاروتی کو چھوڑ کر منڈل گڑھ کے قریب سلطان کی فوج پر آئے۔ بغیر کسی فیصلہ کن نتیجہ کے یہاں ایک جنگ لڑی گئی۔  کچھ دن بعد رانا نے سلطان پر ایک اور حملہ کیا جو پوری طرح شکست کھا گیا تھا اور منڈو کی طرف فرار ہو گیا تھا۔  

## باناس کی لڑائی

اس تباہی سے باز آنے کے لیے ، محمود نے ایک اور فوج تیار کرنے کا ارادہ کیا اور چار سال بعد ، 11-12 اکتوبر 1446 ء کو ، وہ ایک بڑی فوج کے ساتھ منڈل گڑھ کی طرف چلا گیا۔ دریائےباناس عبور کرنے کے دوران رانا کمبھا نے اس پر حملہ کیا اور اسے شکست دے کر اسے واپس منڈو دھکیل دیا۔ 

## بعد میں
محمود خلجی کو رانا کمبھا کے ہاتھوں شکست کا سامنا کرنا پڑا اور انھیں تین بار عاجز کیا گیا۔ ان شکستوں کے بعد تقریبا 10 سال تک ، محمود خلجی نے رانا کمبھا کے خلاف جارحیت کرنے کا منصوبہ نہیں اٹھایا۔ 

## حوالہ جات

زمرہ:ہندو جنگجو
زمرہ:راجپوت حکمران
زمرہ:تاریخ راجستھان
زمرہ:راجپوتوں سے وابستہ معرکے
سیوداد گویانا

**سیوداد گویانا** (لاطینی: Ciudad Guayana) وینیزویلا کا ایک شہر و سینکڑوں ہزاروں باشندوں کا شہر جو بولیبار (ریاست) میں واقع ہے۔

## تفصیلات
سیوداد گویانا کی مجموعی آبادی 706,736 افراد پر مشتمل ہے۔

## مزید دیکھیے
* وینیزویلا
* وینیزویلا کے شہروں کی فہرست

## حوالہ جات

زمرہ:1961ء میں آباد ہونے والے مقامات
زمرہ:منصوبہ بند شہر
روحانی خلاء

روحانی خلاء ایک خالص صوفیانہ اصطلاح ہے جس کے لغوی معنی ایسا روحانی خالی پن جس میں ادراک ماحولہ اور جستجو عارضی طور پر معطل ہو جائیں اکثر سالک اور صاحبِ معرفت ایسی کیفیت سے گزرتے رہتے ہیں اس کیفیت کا اظہار پاکستان کے معروف صوفی شاعر واصف علی واصف کچھ ان الفاظ سے کرتے ہیں

واصف یہ کس مقام پہ لایا مجھے جنوں

اب اپنی جستجو ہے نہ اُن کی تلاش ہے

## حوالہ جات
مقالات یکے از نعمان نیئر کلاچوی
ڈاٹس فی انچ

بائیں|چوکھٹا| ڈرافٹ کے معیار پر انک جیٹ پرنٹر کے ذریعہ تیار کردہ نقطوں کا قریبی حصہ۔ اصل سائز تقریبا 0.25 انچ بذریعہ 0.25 انچ (0.403 سینٹی میٹر <sup>2</sup> ) ہے۔ سیاہی کی انفرادی رنگ کی بوندیں نظر آتی ہیں۔ یہ نمونہ 150 ڈی پی آئی میں ہے۔
**ڈاٹس فی انچ** ( **DPI** یا **dpi** ) مقامی پرنٹنگ ، ویڈیو یا امیج اسکینر ڈاٹ کثافت کا ایک پیمانہ ہے ، خاص طور پر انفرادی نقطوں کی تعداد جن کو 1انچ (2.54) &nbsp; سینٹی میٹر) کے پیمانے میں ایک لائن میں رکھا جا سکتا ہے۔ اسی طرح ، جدید متعارف کرائے گئے  **ڈاٹس فی سینٹی میٹر** ( **ڈی / سینٹی میٹر** یا **ڈی پی سی ایم** ) سے مراد 1 سنٹی میٹر (≈ &nbsp; 0.393 انچ) میں انفرادی نقطوں کی تعداد ہے۔

مانیٹر کے پاس ڈاٹ نہیں ہوتے بلکہ پکسلز ہوتے ہیں۔ مانیٹر اور تصاویر کے لیے قریب سے متعلق تصور پکسلز فی انچ یا پی پی آئی ہے۔ بہت سے وسائل ، بشمول اینڈرائڈ ڈویلپر گائیڈ ، ڈی پی آئی اور پی پی آئی کی اصطلاحات کو ایک دوسرے کے ساتھ استعمال کرتے ہیں۔

## پرنٹنگ میں ڈی پی آئی پیمائش
ڈی پی آئی کو ڈیجیٹل پرنٹ میں فی انچ ڈاٹز کی ریزولوشن نمبر اور ہارڈ کاپی پرنٹ ڈاٹ گین کی پرنٹنگ ریزولوشن کی وضاحت کرنے کے لیے استعمال کیا جاتا ہے ، جس سے پرنٹنگ کے دوران ہاف ٹاٹ ڈاٹ کے سائز میں اضافہ ہوتا ہے۔ یہ میڈیا کی سطح پر سیاہی پھیلانے کی وجہ سے ہے۔
تصغیر| ونڈوز 2000 ڈی پی آئی اسکیلنگ 200٪ پر

## مزید دیکھیے

* پکسل کی کثافت
* نمونے فی انچ - امیج اسکینرز کے لیے متعلقہ تصور
* لائنز فی انچ
* میٹرک ٹائپوگرافک یونٹ
* قرارداد دکھائیں
* ماؤس ڈی پی آئی
* ٹپ

## حوالہ جات

## بیرونی روابط

* ڈیجیٹل فوٹو کے بارے میں تفصیل
* مانیٹر ڈی پی آئی ڈیٹیکٹر

زمرہ:کمپیوٹر طباعت
زمرہ:کمپیوٹر گرافکس
زمرہ:غیر ایس آئی میٹرک اکائیاں
زمرہ:کمپیوٹنگ اصطلاحات
وڈھ (شہر)

**وڈھ** انگریزی (Wadh) پاکستان کے صوبہ بلوچستان کے ضلع خضدار میں قدیم شہر ہے جو تحصیل وڈھ کا صدر مقام ہے۔

## حوالہ جات

زمرہ:ضلع خضدار کے آباد مقامات
پھٹتے آموں کا کیس

**پھٹتے آموں کا کیس**  محمد حنیف کے 2008 میں شائع ہونے والے انگریزی ناول کا اردو ترجمہ ہے۔ اس کے مترجم سید کاشف رضا ہیں۔ اس ناول کا اردو ترجمہ شائع ہونے کے بعد جنرل ضیا الحق کے بیٹے اعجاز الحق نے مصنف کو ایک ارب روپے ہرجانے کا نوٹس بھیجا ہے۔

## حوالہ جات

زمرہ:2008ء کے ناول
زمرہ:انگریزی زبان کے ناول
زمرہ:اولین ناول
زمرہ:پاکستان میں وقوع پذیر واقعات پر ناول
زمرہ:پاکستانی ناول
زمرہ:سیاسی ناول
زمرہ:محمد حنیف کے ناول
زمرہ:محمد ضیاء الحق
زمرہ:طنزیہ ناول
زمرہ:1988ء میں سیٹ فکشن
نظر لکھنوی

**نظر لکھنوی** غزل، نظم اور نعت گو شاعر تھے۔
## نام
قلمی نام نظر لکھنوی اصل نام محمد عبد الحمید صدیقی، تخلص نظر لکھنوی تھا۔
## پیدائش
نظرلکھنوی 3 جولائی 1927ء کو بھارت لکھنؤ موضع 'چنہٹ 'میں پیدا ہوئے۔ -

## تعلیم
ابتدا سے ہائی اسکول تک کی تعلیم موضع اُترولہ ضلع گونڈہ سے 1944ء میں مکمل کی
## حالات زندگی
1945ء میں ملٹری اکائونٹس لکھنؤ میں ملازم ہو گئے۔ دسمبر 1947ء کو پاکستان ہجرت کی اور ملٹری اکائونٹس راولپنڈی میں تعینات ہوئے۔ اس طرح راولپنڈی دارالہجرت قرار پایا۔ پہلی اہلیہ کا 5جنوری 1958ء کو راولپنڈی میں انتقال ہوا۔ ان سے پانچ اولادیں ہوئیں جن میں سے تین بیٹے شیر خوارگی کی عمر میں ہی وفات پا گئے اور دو اولادیں ایک بیٹا اور ایک بیٹی حیات رہے۔عقد ثانی 1960ء میں کیا جن سے کوئی اولاد نہیں ہوئی۔ دوسری اہلیہ کا انتقال بھی3جنوری 1980ء میں راولپنڈی میں ہوا۔ ملازمت کے آخری دس سال فیلڈ پے آفس(FPO)، آرٹلری سنٹر اٹک شہر میں گزارے اور وہیں سے 1979ء میں چونتیس سالہ ملازمت کے بعد اپنی بیمار اہلیہ کی تیمار داری کے لیے بحیثیت اکائونٹنٹ ریٹائرمنٹ لے لی۔ اپنی عمر کے آخری دس سال اسلام آباد میں گزارے
## وفات
3 جنوری 1994ء کو وفات پائی اور ایچ ایٹ قبرستان اسلام آباد میں سپرد خاک ہوئے۔

## تصانیف
مکمل کلام کے تین مجموعے مرتب کیے ہیں۔

* "لمعاتِ نظر" نعتوں اوع مناقب کا مجموعہ ہے۔
* "لمحاتِ نظر" نظموں کا مجموعہ ہے۔
* "غزلیاتِ نظر"تمام غزلوں پر مشتمل ہے۔

## حوالہ جات

زمرہ:1927ء کی پیدائشیں
زمرہ:1994ء کی وفیات
زمرہ:نعتیہ شاعر
نظر زیدی

**نظر زیدی** صحافی، ادیب، اورنعت گو شاعر تھے۔
## نام
قلمی نام نظر زیدی اصل نام سید نظر حسین تھا۔ ان کے والد کا نام سید شمشیر علی تھا
## پیدائش
نظر زیدی اپریل 1917ء میں کلہیڑی،بجنور- بھارت میں پیدا ہوئے۔
## حالات زندگی
ممتاز اردو اسکالر،ادیب ، صحافی اردو کے ممتاز شاعر اورتاجور نجیب آبادی کے شاگرد تھے۔ مدیر پندرہ روزہ ہدایت لاہورصدارتی تمغا حسن کارکردگی بھی انھیں ملا
## وفات
21جون 2002ء لاہور(پنجاب) - پاکستان میں وفات پائی۔
## تصانیف
* نور علی نور نعتیہ مجموعہ جو 1996ء میں طبع ہوا
* حبہ خاتون
* اتاترک
* اقبال گہوارہ تربیت میں
* حکایات خلفائے راشدین
* پاکستان کے نامور فرزند
* اسلام کے نامور فرزند
* نئے چراغ
* وادی
* زخمی روحیں
* مہکتے پھول
* نوائے خامہ (1958)شاعری
## حوالہ جات

زمرہ:1917ء کی پیدائشیں
زمرہ:2002ء کی وفیات
زمرہ:نعتیہ شاعر
غلام محمد بھرگڑی

**غلام محمد بھرگڑی**  ( پیدائش: 15 جولائی 1878-وفات: 9 مار چ 1924) برطانوی ہندوستان میں سندھ پاکستان میں پیدا ہونے والے سیاسی سماجی رہنما اور مشہور بئریسٹر تھے اور پاکستان کی تحریک کے سرگرم رکن تھے۔

## حالات زندگی
رئیس غلام محمد خان بھرگڑی 15 جولائی 1878ء میں ولی محمد خان بھرگڑی کے گھر میں ضلع میرپور خاص کے شہر کوٹ غلام محمد کے قریب گائوں ڈینگان بھرگڑی میں پیدا ہوئے۔

ان کے آبا و اجداد کا تعلق ڈیرہ غازی خان سے تھا۔ ان کے بزرگ بھرگڑھ سے ہجرت کرکے تالپوروں کی صاحبی میں سندھ میں آباد ہوئے اور بھرگڑی کہلائے۔

## تعلیم
غلام محمد بھرگڑی نے ابتدا میں قرآن شریف اور فارسی کی تعلیم حاصل کی۔ بعد میں مشن اسکول حیدرآباد میں انگریزی میں تعلیم حاصل کی۔ پھر ایس این ایس اکادمی ہائی اسکول حیدرآباد میں مزید تعلیم حاصل کی۔ اس کے بعد کراچی سندھ مدرسہ میں پڑھنے گئے۔ علم کے مزید حصول کے لیے علی گڑھ گئے۔ جہاں سے مئٹرک کا امتحان پاس کیا۔ 1905 میں بھرگڑی صاحب تعلیم کے لیے انگلینڈ گئے جہاں سے 1908 میں بئریسٹر کی ڈگری حاصل کر کے واپس سندھ لوٹے۔
## سیاسی سماجی خدمات
بھگڑی صاحب زمینداری کے ساتھ ساتھ حیدرآد شہر میں وکالت شروع کی۔ بھرگڑی صاحب سیاست کی شروعات گانگریس سے کی۔وہ 1909ء میں میں شمولیت اختیار کی اور بمبئی لیجسلیٹو کائونسل کے میمبر چنے گئے۔ 1915ء میں مسلم لیگ کے قریب ہو گئے اور قاعد اعظم محمد علی جناح کے قربت میں آئے۔ 1918ء میں کچھ وقت کے لیے انگلینڈ چلے گئے۔ بعد میں لوٹ آئے اور خلافت تحریک سے تعلق جوڑا اور ہندستان کی آزادی کے لیے کام شروع کیا۔ 31 مارچ 1923ء میں آل انڈیا مسلم لیگ کے ایک اجلاس کی صدارت کی۔ سیاست کے علاوہ فلاحی کاموں میں سرگرم رہے۔غربا اور طلبہ کے مقدموں کی وکالت مفت میں کیا کرتے تھے۔ اس نے زمیندار ایسوسی ایشن قائم کی۔ سندھ میں 1918ء میں مسلم لیگ کے قیام میں بھرگڑی صاحب کا اہم کردار رہا۔ بھرگڑی صاحب کا سندھ میں اہم سیاسی اور سماجی کردار رہا۔ اپنی زمین کا بہت بڑا حصہ غربا میں تقسیم کیا اور اوقاف کھاتے کو ڈونیٹ کیا۔۔

## وفات
بئریسٹر غلام محمد برگڑی 9 مارچ 1924 میں حیدرآباد میں انتقال کر گئے اور آبائی گائوں میں سپرد خاک کیے گئے۔

## حوالہ جات

زمرہ:سیاست
زمرہ:سیاسی شخصیات
زمرہ:سندھی شخصیات
زمرہ:کارکنان تحریک پاکستان
زمرہ:آل انڈیا مسلم لیگ کے اراکین
زمرہ:سندھ کے سیاستدان
زمرہ:1924ء کی وفیات
زمرہ:ضلع میرپور خاص کی شخصیات
زمرہ:جامعہ سندھ مدرسۃ الاسلام کے فضلا
زمرہ:انڈین نیشنل کانگریس کے سیاست دان
زمرہ:1878ء کی پیدائشیں
زمرہ:غیر موجود جائے وفات
زمرہ:برطانوی ہند میں وکلا
زمرہ:سندھی سیاست دان
تابش صمدانی

**تابش صمدانی** معروف قانون دان اور نعت گو شاعر تھے۔
## نام
قلمی نام تابش صمدانی اصل نام طفیل احمد، والد کانام خلیل احمد خلیل صمدانی تھا۔
## پیدائش
تابش صمدانی 20 اگست 1941ء کو بیکانیر(راجستھان) ، ہندوستان میں پیدا ہوئے۔ -
## حالات زندگی
1970ءمیں اپنے تایا کے انتقال پر تعزیت کے لیے اپنے والد خلیل صمدانی کے ہمراہ ملتان آئے اوراسی دوران میں خلیل صمدانی کا انتقال ہو گیا۔ خلیل صمدانی بھی نعت گو شاعر تھے۔ان کی وفات کے بعد تابش صمدانی نے ملتان میں ہی قیام کیا اور پاکستان کی شہریت اختیار کرلی۔انھوں نے وکالت کی ڈگری حاصل کی اوراسی پیشے سے منسلک ہو گئے۔وہ بزم نور کے زیراہتمام ملتان میں نعتیہ مشاعروں میں شرکت کرتے رہے
## وفات
15 اپریل 2002ء کو وفات پائی مُلتان(پنجاب) ، پاکستان میں سپرد خاک ہوئے۔ 
## تصانیف
* مرحبا سیدی
* منقبت کے پھول(1986ء)
* نذرسعید(1987ء)
* برگ ثناء ملتان،خلیل صمدانی اکادمی،1988ء ،

## حوالہ جات

زمرہ:1927ء کی پیدائشیں
زمرہ:1994ء کی وفیات
زمرہ:نعتیہ شاعر
بدر الدین بدر،ضد ابہام

اس نام سے مشابہت رکھنے والے دیگر نام یہ ہو سکتے ہیں
* بدر الدین بدر(سرگودھا)
* بدر الدین بدر (ٹوبہ ٹیک سنگھ)
سیبویہ

**امام سیبویہ** امام البصریین اور علم نحو کے امام ہیں۔

## نام
ابوبشر عمرو بن عثمان جو سیبویہ کے لقب سے معروف ہیں سیبویہ کا معنی سیب کی خوشبو۔

## ولادت
ایران میں 148ھ میں پیدا ہوا اور بصرہ میں پرورش پائی۔

## علمی مقام
شروع شروع میں یہ حدیث اور فقہ پڑھتا تھا ایک دن وہ حماد بن سلمہ کی املا کرائی ہوئی حدیث رسول کو لکھ رہا تھا جس میں عبارت کی غلطی کرنے پر اسے کہا گیا کہ سیبویہ تم غلطی کر رہے ہو یہاں پہ استثناء ہے توسیبویہ نے کہا ہاں اب پہلے میں وہ علم سیکھو گا جس کے بعد میری زبان میں کوئی خامی نہ نکال سکے گا اس نے نحو سیکھی وہ خلیل کی صحبت میں رہا اور یونس اور عیسی بن عمر سے علم نحو حاصل کیا حتیٰ کہ اس فن میں ماہر ہو گیا
## الکتاب کی تصنیف
سیبویہ نے جب علم نحو کے اصول و فروع کو بھی احاطہ کر لیا اور اس کے شاذ اور کی قیاسی مسائل سے بھی واقفیت حاصل کرلی پھر اس نے اپنی مشہور کتاب لکھی جس میں اس نے وہ سب کچھ جمع کر دیا جو خلیل سے سیکھا تھا۔ علاوہ ازیں بصرہ کوفہ کے علما سے جو کچھ منقول تھا ان میں سے ہر ایک کا نام لے کر اسے بھی نقل کر دیا چنانچہ اس کی یہ کتاب اپنے فن میں یکتا بن گئی اور اپنے انداز میں منفرد ہو گئی۔ اس فن کے طالب کا اس کے بغیر کوئی چارہ کار نہیں اور نہ اس سے استفادہ کیے بغیر کسی کی مجال ہے۔ 
اس تالیف نے لوگوں میں اس قدر مقام حاصل کر لیا کہ اس کا نام ہی الکتاب رکھ دیا اور جب بھی کوئی صاحب فن مطلق طور پہ الکتاب کا لفظ بولے گا تو اس سے اس کی مراد سیبویہ کی یہ کتاب ہی ہوگی۔ مبرد سے جب کوئی یہ کتاب پڑھنے کی فرمائش کرتا تو اسے جواب دیتے تو کبھی سمندر پر سوار ہوا ہے یعنی یہ کتاب اتنی عظیم القدر اور اس کا سمجھنا اتنا مشکل ہے
۔ 
ابوعثمان مازنی کہتے ہیں کہ جو کوئی علم نحو سیبویہ کے بعد کوئی اس سے بڑی کتاب لکھنا چاہتا ہے اسے شرم کرنی چاہیے اگر یہ کتاب نہ ہوتی تو شاید کوئی سیبویہ کا نام بھی نہ نہ جانتا ہوتا۔

## وفات
تصغیر|شیراز میں سیبویہ کا مقبرہ.
شیراز کی بیضاء نامی بستی میں میں چالیس سال رہا اور وہیں پر 180ھ میں وفات پائی۔

## حوالہ جات

زمرہ:790ء کی دہائی کی وفیات
زمرہ:آٹھویں صدی کی ایرانی شخصیات
زمرہ:آٹھویں صدی کے عرب مصنفین
زمرہ:آٹھویں صدی کے مصنفین
زمرہ:عربی زبان کے ماہرین صرف و نحو
زمرہ:قرون وسطی کے عرب ماہر لسانیات
زمرہ:قرون وسطی کے ماہر لسانیات
زمرہ:ہمدان کی شخصیات
زمرہ:قرون وسطی کے فارسی مصنفین
زمرہ:آٹھویں صدی کے ماہرین علم زبان
زمرہ:آٹھویں صدی کی عباسی شخصیات
زمرہ:خلافت عباسیہ کے صابی علماء
زمرہ:148ھ کی پیدائشیں
زمرہ:180ھ کی وفیات
زمرہ:شیراز کی وفیات
زمرہ:اردکان، ایران کی پیدائشیں
حسانہ انیس

## تعارف
آپ اردو زبان کی ممتاز افسانہ و تنقید نگار ہونے کے ساتھ ساتھ معروف ماہرہ تعلیم بھی تھیں ۔ آپ مسلم عظیم آبادی کی دختر نیک اختر تھیں۔آپ کی ولادت 1939ء میں ہوئی ۔
## وفات
آپ نے جولائی 2003ء کو کراچی میں وفات پائی اور وہیں دفن ہوئیں۔
## تصنیفی کام
آپ کے افسانوں کا مجموعہ "ڈوبتی ہوئی پہچان" کے نام سے شائع ہوا
## حوالہ جات
دلو رام کوثری

**چودھری دلو رام کوثری** غیر مسلم نعت گو شاعر تھے۔

## ولادت
نعت کے شاعر کی ولادت لاہور(پنجاب) پاکستان میں ہوئی۔

## نام
قلمی نام ، چودھری دلو رام کوثری ان کا اصل نام چودھری دِلو رام تھا والد کا نام بھورا رام تھا۔

## وفات
28-دسمبر 1931ء لاہور (پنجاب) - پاکستان میں وفات ہوئی لاہور میں مدفون ہیں۔

## حالات زندگی
نعت سے لگاؤ کی وجہ سے انہیںفردوسی ہند قادر الکلام اور حسان الہند کے القاب سے یاد کیا جاتا ہے دلورام کے نعتیہ رحجانات کے رد عمل میں ہندوؤں نے شدید ملامت اور تنگ نظری اور طنعہ زنی سے انھیں زچ کیا۔ لیکن دلورام کوثری نے نعت گوئی ترک نہ کی ۔ دلورام نے بالاخر اسلام قبول کر لیا اور نام کوثر علی کوثری رکھا۔

## تصنیفات
* ہندو کی نعت اور منقبت دلو رام کوثری،خواجہ حسن نظامی،مرتبہ،دہلی،حلقہ مشائخ بک ڈپو، 1924ء ،
* بشارت انجیل
* گلبن نعت ِ کوثری
* آب کوثر نعتیہ کتاب

## نمونہ نعت
* کوثری تنہا نہیں ہے مصطفیٰ ﷺ کے ساتھ ہے
* جو نبی ﷺ کے ساتھ ہے وہ کبریا کے ساتھ ہے
* کس لیے پھر درپئے آزار ہیں اشرار قوم
* اس کا کیا کر لیں گے جو خیرالوری کے ساتھ ہے
* کچھ نہیں حسرت ید بیضا کی مجھ کو اے کلیم
* ہاتھ اپنا دامن آل عبا کے ساتھ ہے
* انکشاف مدعا پیش احد میں کیا کہوں
* میم احمد ہے کہ جو میری دعا کے ساتھ ہے
* رحمۃ للعالمین کے حشر میں معنے کھلے
* خلق ساری شافع روز جزا کے ساتھ ہے
* لے کے دلو رام کو حضرت گئے جنت میں جب
* غل ہوا ہندو بھی محبوب خدا ﷺ کے ساتھ ہے

## حوالہ جات

زمرہ:1931ء کی وفیات
زمرہ:نعتیہ شاعر
راز ناتھن شاہی

تصغیر|راز ناتھن شاہی
**راز ناتھن شاہی** (انگريزی:Raz Nathanshahi) سندھ پاکستان میں پیدا ہونے والے سندھی زبان کے مشہور افسانہ نگار، شاعر، مصور اور کيليگرافر تھے.

## حالات زندگی
راز ناٿن شاہی کا اصل نام علي شير ولد نور محمد ميرانی تھا، یہ 7 اگست 1947 کو ضلع دادو کی تحصیل خیرپور ناتھن شاہ کے شہر خیرپور ناتھن شاہ میں پیدا ہوئے۔

## تعليم
راز ناتھن شاہی نے ابتدائی تعليم خیرپور ناتھن شاہ میں حاصل کی۔ اس نے مزید تعليم خيرپور ميرس کے ناز ہائی اسکول میں سے حاصل کی.

## خدمات
راز ناتھن شاہی کی ادب لگن بچپن سے تھی. اسے ادب ورثے کے طور اپنے نانا مرحوم محمد اعظم **اعظم** ميرانی سے ملا.  راز ناتھن شاہی نے شروع میں افسانے لکھے جو مختلف اخبارات اور جریدوں میں شایع ہوئے۔ بعد میں اس نے راز ناتھن شاہی تخلص سے شاعری بھی کی۔ اس نے شاعری کی مختلف صنفوں میں شاعری کی۔ اس نے شاعری کے ساتھ ساتھ مصوری اور کیلیگرافی بھی کی۔ راز بڑے عرصے تک پاکستان ٹیلی ویژن نیٹ ورک کراچی سینٹر پر بطور کیلیگرافر کام کرتے رہے۔ اس نے سندھی زبان کے ساتھ اردو میں بھی کیلیگرافی کی۔ اس کی کیلیگرافی اور مصوری کی نمائشیں بھی ہوئیں۔

## وفات
راز ناتھن شاہی 4 نومبر 2019ء کو حرکت قلب بند ہونے سے انتقال کر گئے۔

## حوالہ جات

زمرہ:پاکستانی خطاط
زمرہ:پاکستانی فنکار
زمرہ:سندھی شخصیات
زمرہ:سندھی شعرا
زمرہ:ضلع دادو کی شخصیات
زمرہ:1947ء کی پیدائشیں
زمرہ:4 نومبر کی وفیات

زمرہ:بقید حیات شخصیات
زمرہ:پاکستانی شخصیات نامکمل مضامین
حمیدہ بانو

## ابتدائی حالات
آپ اردو زبان کی ادیبہ اور افسانہ و ناول نگار تھیں۔آپ کچھ وقت کے لیے"خواتین ڈائجسٹ" کراچی کی مدیرہ بھی رہیں ۔ آپ معروف ادیب ابن انشاء اور محمود ریاض کی بہن تھیں۔
## وفات
اکتوبر 1982ء کو کراچی میں وفات پائی اور کراچی میں ہی دفنائی گئیں۔

## حوالہ جات
بدر الدین بدر (ٹوبہ ٹیک سنگھ)

**بدرالدین بدر** گوجرہ ٹوبہ ٹیک سنگھ(پنجاب)، پاکستان اردو پنجابی نعت خوان تھے۔
## نام
قلمی نام بدر، بدرالدین اصل نام بدرالدین تھا
## پیدائش
قیام پاکستان کے بعد 1950ء گوجرہ ٹوبہ ٹیک سنگھ (پنجاب) – پاکستان میں پیدا ہوئے۔
## وفات
11فروری 2000ء اسلام آباد – پاکستان میں فوت ہوئے۔ ان کی تدفین گوجرہ میں کی گئی

## مجموعہ کلام
* ثنائے حبیب
* نغمہ حضور 
## حوالہ جات

زمرہ:1950ء کی پیدائشیں
زمرہ:2000ء کی وفیات
پاکستان کا وفاقی بجٹ 2019ء – 2020ء

**وفاقی بجٹ سال [[2019ء]]** اور 2020ء اسلامی جمہوریہ پاکستان کا وفاقی بجٹ ہے جس کا آغاز فصلی سال سے یعنی یکم جولائی 2019ء سے ہوا اور اِس کا اِختتام 30 جون 2020ء کو ہوگا۔ یہ وفاقی بجٹ پاکستان کے وزیر خزانہ حماد اظہر نے 11 جون 2019ء کو قومی اسمبلی پاکستان میں پیش کیا۔ اس بجٹ کی لاگت 7.022 بلین تھی۔

## بجٹ کی تفصیلات
اس بجٹ میں پاک فوج کا بجٹ کم کیا گیا اور وزیراعظم پاکستان عمران خان نے ٹیکس کی وصولی پر زور دینے کا عندیہ دیا۔ اس بجٹ کا ابتدائی تخمینہ 6800 ارب روپئے لگایا گیا تھا۔ اس بجٹ میں 750 ارب روپے کے نئے ٹیکس عائد کیے گئے جن میں بجلی، گیس کھانے پینے کی اشیا، گھروں میں استعمال ہونے والی اپلائینسز، الیکٹرونکس، ٹریکٹرز، زرعی آلات اور ملبوسات شامل تھے۔ سرکاری ملازمین کی تنخواہوں اور پنشن میں دس فیصد اضافے کی تجویز بھی ہے۔ آئندہ مالی سال کا بجٹ آئی ایم ایف کی شرائط کے مطابق تیار کیا گیا ہے۔ بجٹ میں دفاع کے لیے 1250 ارب روپے مختص کرنے کی تجویز پیش نظر رہی۔دفاعی بجٹ اورحکومتی بجٹ میں اضافہ نہیں کیا جائے گا۔ اس سے حاصل ہونے والی رقم کو بلوچستان اور خیبر پختونخوا کے قبائلی اضلاع کی ترقی کے لیے استعمال کیا جائے گا۔ آئندہ مالی سال میں قرضوں پر سود کی ادائیگی کے لیے 2500 ارب روپے مختص کرنے کی تجویز ہے۔ ایف بی آر کی ٹیکس وصولیوں کا ہدف 5550 ارب روپے رکھا گیا ہے۔ اس بجٹ میں صحت کے لیے 11 ارب اور صحت کے لیے 77 ارب روپئے مختص کیے گئے۔ صوبوں کے بجٹ کے لیے 912 ارب روپئے مختص ہوئے۔

## سابقہ بجٹ سے موازنہ
بجٹ دستاویزات کے مطابق مالی سال 2012ء/2013ء میں کل بجٹ کا 17.19 فیصد دفاع کے لیے مختص کیا گیا۔2013ء/2014ء میں 15.74 فیصد، جبکہ 2015ء/2016ء میں کل بجٹ کا 16.27 فیصد دفاع کے لیے مختص کیا گیا۔ 2017ء/2018ء میں اس میں سات فیصد اضافہ ہوا جبکہ مالی سال 2018ء/2019ء میں مسلم لیگ ن نے اس میں 18 فیصد اضافے کی تجویز دی تھی۔
## بجٹ کی شرحِ نمو
اقتصادی سروے کے مطابق رواں مالی سال زرعی شعبے کی شرح نمو 0.85 فیصد رہی جب کہ زرعی شعبے کی شرح نمو کا ہدف 3.8 فیصد تھا۔ صنعت کا شعبہ بُری طرح متاثر نظر آیا، اس شعبے میں ترقی کا ہدف تو 7.6 فیصد رکھا گیا تھا مگر شرح نمو محض 1.4 فیصد رہی۔ اسی طرح خدمات کے شعبے کی ترقی کی شرح 4.71 فیصد رہی تاہم خدمات کے شعبے کی ترقی کا ہدف 6.5 فیصد تھا۔

زمرہ:پاکستان میں 2020ء
زمرہ:پاکستان میں 2019ء
زمرہ:پاکستانی بجٹ
زمرہ:عمران خان حکومت
زمرہ:پاکستان کے نامکمل مضامین
زمرہ:پاکستانی سیاست میں 2020ء
زمرہ:پاکستانی سیاست میں 2019ء
پیراگراف 66

**پیراگراف 66** پاکستان کے سابق صدر اور فوجی حکمران پرویز مشرف پر عائد مشرف سنگین غداری کیس کے فیصلے کی شِق نمبر 66 ہے جس میں انھیں سزائے موت دینے کا حکم پشاور کی ہائی کورٹ کے منصف وقار احمد سیٹھ نے سنایا۔ یہ شق بعد میں مشرف سنگین غداری کیس کی متنازع ترین شق بن گئی جس پر سپریم کورٹ میں اِس فیصلے کو دائر کر دیا گیا۔
## تفصیلات شق نمبر 66
19 دسمبر 2019ء کو آئین شکنی کے مقدمے کی سماعت کرنے والی خصوصی عدالت کے تفصیلی فیصلے کے پیراگراف 66 میں بینچ کے سربراہ جسٹس وقار احمد سیٹھ نے قانون نافذ کرنے والے اداروں کو حکم دیا کہ وہ جنرل (ریٹائرڈ) پرویز مشرف کو گرفتار کرنے اور سزا پر عملدرآمد کرنے کی ہر ممکن کوشش کریں اور اگر وہ مردہ حالت میں ملیں تو ان کی لاش اسلام آباد کے ڈی چوک لائی جائے جہاں لاش کو تین دِن تک لٹکایا جائے۔ تاہم جسٹس وقار احمد سیٹھ نے اس سے اگلے پیرگراف 67 میں اپنے اس حکم کی توجیہ پیش کرتے ہوئے کہا ہے کہ چونکہ ماضی میں کسی بھی فرد کو پاکستان میں اس جرم میں سزا نہیں دی گئی اور عدالت نے اپنا فیصلہ مجرم کی عدم موجودگی میں سنایا ہے۔ اس لیے اگر مجرم سزا پانے سے قبل وفات پا جاتا ہے تو یہ سوال اٹھے گا کہ آیا فیصلے پر عملدرآمد ہو گا یا نہیں اور کیسے۔ 

## مزید دیکھیے
* مشرف سنگین غداری کیس

زمرہ:پاکستان کی قانونی تاریخ
زمرہ:پاکستان میں 2019ء
زمرہ:پاکستان میں مقدمات کی سماعت
زمرہ:پرویز مشرف
زمرہ:غداری
زمرہ:غداری کے مقدمے
زمرہ:قانون میں 2019ء
زمرہ:2010ء کی دہائی کے مقدمے
زمرہ:پاکستانی فوجداری قانون
زمرہ:ویکی ڈیٹا سے مطابقت رکھنے والی مختصر تفصیل
پاکستان کے قومی میوزیم

لاہور عجائب گھر۔

عجائب گھر پشاور

لوک ورثہ ، اسلام آباد۔

عجائب گھر ، بہاولپور ۔

قومی عجائب گھر پاکستان۔

ٹیکسلا کا عجائب گھر۔

قصور میوزیم۔

چترال میوزیم۔

عجائب گھر موہنجو دڑو۔

ہنڈ میوزیم، صوابی۔

شاہی قلعہ میوزیم، لاہور۔

ہڑپہ کا عجائب گھر۔

بنوں میوزیم

کالاشا میوزیم، بمبوریت۔

لائل پور میوزیم، فیصل آباد۔

پشکلاوتی میوزیم، چکدرہ۔

عجائب گھر سندھ، حیدرآباد۔

مردان میوزیم،

گوڑکھتری میوزیم، پشاور۔

عجائب گھر عمر کوٹ۔

اقبال منزل، سیالکوٹ۔

دیر میوزیم، چکدرہ۔

ہیڈ پنجند میوزیم۔

سوات میوزیم

بھنبھور میوزیم، سندھ۔

قومی تاریخی عجائب گھر، لاہور۔

لائیڈ بیراج میوزیم، سکھر۔

وزیر مینشن ، کراچی۔

ٹھٹھہ میوزیم ، سندھ۔

مزارِ قائد میوزیم ، کراچی۔

جیولوجیکل میوزیم، کوئٹہ۔

**پاکستان ریلوے ہریٹیج میوزیم راولپنڈی ۔**

پاکستان میوزیم آف نیچرل ہسٹری، اسلام آباد۔

یادگار پاکستان عجائب گھر، اسلام آباد۔

سٹیٹ بینک میوزیم، کراچی۔

## مزید دیکھیے
* پشاور میوزیم
## حوالہ جات
عجائب گھر پاکستان کے عجائب گھر پاکستانی میوزیم پاکستان کے میوزیم
جوہر نظامی

**جوہر نظامی** سرگودھا و خوشاب کی معروف ادبی شخصیت اور نعتیہ شاعر ہیں۔
## نام
قلمی نام جوہر نظامی نام راجا عبد الغفور والد کا نام راجا غلام حسن تھاجو ڈسٹرکٹ بورڈ میں ملازم تھے ۔
## پیدائش
جوہر نظامی کی ولادت 6 جولائی 1909ء کو شاہ پور - خوشاب (پنجاب) ، پاکستان میں ہوئی،

## حالات زندگی

تصغیر|سوانح حیات جوہر نظامی
والد کی وفات کے بعد جو ہر صاحب ملازم ہو گئے اور ساتھ ہی سرگودھا کی ادبی سر گرمیوں کا مرکز ومحوربن گئے۔جو ہر آباد میں ان کی آمد تھل ڈویلپمنٹ اتھارٹی (ٹی ڈی اے)میں ان کی ملازمت سے ہوئی جہاں انھوں نے ہر طبقہ زندگی سے تعلق رکھنے والے لوگوں کی بے لوث خدمت کی۔
بقول انور گوئندی ”جوہر صاحب نے سر گودھا کی سر زمین پر پہلا شعر گنگنایا “علامہ اقبال رحمۃ اللہ کی زندگی میں سر گودھا میں یوم اقبال منانا تحریک پاکستان میں ان کی سر گرمیوں کی نشان دہی کرتا ہے۔ان کی سرگودھا میں طویل خدمات کا اعتراف کرتے ہوئے انھیں سرگودھا کمشنر ادبی ایوارڈ بھی دیا گیا۔

## مجموعہ کلام
* وہم رسا ،راولپنڈی،نیرنگِ خیال پبلی کیشنز،1988ء ، (شاعری)
* برج نور نعت و منقبت کا مجوعہ (2000ء)
* لوح محفوظ (1978ء)
## وفات
18 اگست 1996ء کو جوہرآباد - ضلع خوشاب میں وفات پائی، وہیں نسیم کالونی جوہر آباد میں مدفون ہیں۔

## حوالہ جات

زمرہ:1909ء کی پیدائشیں
زمرہ:1996ء کی وفیات
زمرہ:نعتیہ شاعر
زمرہ:خوشاب کی شخصیات
خادم علی نقشبندی

**مولانا حکیم خادم علی نقشبندی سیالکوٹی** علوم دینیہ اور طب میں فخر روزگار شعر و شاعری میں کمال رکھتے تھے یہ میاں جی معروف تھے۔
## نام
حکیم خادم علی نقشبندی ان کے والد حکیم احمد دین تھے دادا علامہ غلام محمد قادری ولد حکیم حافظ محمد عظیم تھا۔جب آپؒ کی عمر سات برس ہوئی تو والد گرامی اللہ کو پیارے ہو گئے ۔
## ولادت
حکیم خادم علی نقشبندی 15 فروری 1883ء کو کوٹلی لوہاراں ضلع سیالکوٹ میں پیدا ہوئے
## تعلیم و تربیت
بڑے بھا ئی حکیم حامدعلی نے کوٹلی لوہاراں کے پرائمری اسکول میںداخل کروا دیا بڑے بھائی سے ہی علم وطب ،فقہ ،منطق،تفسیر و حدیث کے علوم سیکھے۔آپ ؒ کچھ عرصہ لاہور کے معروف طبیب مفتی سلیم اللہ سے بھی علمِ طب میںاستفادہ حاصل کرتے رہے۔علم عروض مولا نا عبد القادر ہزاروی سے سیکھا اور ابتدا ءمیں اپنے کلام کی اصلاح بھی انہیںسے لیتے رہے ۔

## بیعت و خلافت
حکیم صاحب حافظ قرآن اور ظاہری علوم میں با کمال ہونے کے ساتھ ساتھ باطنی علوم میں بھی بلند مقام رکھتے تھے ۔ سلسلۂ عالیہ نقشبندیہ میں خواجہ حافظ محمد عبد الکریم (راولپنڈی ) کے مرید ہوئے اور خلافت و اجازت سے مشرف ہوئے اور ان کے وصال کے بعد امیر ملت محدث علی پوری سے بھی خلافت پائی ۔
## علم طب
رئیس الاطباء حکیم خادم علی طب میں یگانہ حیثیت کے حامل تھے مریض کا معاینہ کرتے تو مریض کا ماضی ، حال اور مستقبل ان پر روشن ہوجاتا ، وہ اصل مرض کی نشان دہی کرتے ،
## حالات زندگی
حکیم صاحب قادر الکلام خطیب تھے ، ان کی تقریر اور منظوم کلام میں بلا کاسوز تھا ، انھوں نے شریعت و طریقت ، طب و حکمت اور علم و ادب کی گرانقدر خدمات انجام دیں ،ان کی زندگی کو تین حصوں میں تقسیم کیا جا سکتا ہے۔ایک حصہ جو کوٹلی لوہاراں میں گزارا ،دوسرا حصہ جو داتا کی نگری (لاہور)میں بسر کیا اور تیسرا حصہ جو سیالکوٹ میں گذرا آپ کاکلام حکمت و موعظت اور پند و نصیحت کا قابل قدر خزینہ ہے ، آپ کی متعدد تصانیف شائع ہو کر مقبول عوام و خواص ہو چکی ہیں۔

## وفات
حکیم خادم علی صاحب کا وصال 30 جمادی الثانی، 21 اگست (1391ھ/1971ء) بروز ہفتہ ہوا 50 ہزار سے زائد افراد نے نماز جنازہ میں شرکت کی، سیالکوٹ میں حکیم خادم علی روڈ کے ساتھ مغرب کی طرف قبرستان شہیداں میں آپ کا مزار تعمیر ہو چکا ہے 

## حوالہ جات

زمرہ:علمائے اہلسنت
زمرہ:1883ء کی پیدائشیں
زمرہ:1971ء کی وفیات
زمرہ:ضلع سیالکوٹ کی شخصیات
خدا بخش اظہر

**مولانا خد ابخش اظہرشجا ع آبادی** مقر رِ خوش الحان عالم دین اور سرائیکی و اردو کے نعتیہ شاعر تھے
## ولادت
مولانا خدا بخش اظہر بن رحیم بخش خان 1349ھ 1930ء میں بمقام کو ٹلہ نواب تحصیل لیا قت پور ضلع رحیم یار خان سابقہ ریا ست بہا ول پور میں پیدا ہو ئے،
## تعلیم
آپ نے مڈل تک اردو تعلیم حاصل کی اور پھر علومِ عر بیہ کی تمام کتب متد اولہ اور دورۂ حد یث جامعہ اسلامیہ عربیہ انوار العلوم ملتان میں پڑھ کر سندِ فر اغت حاصل کی۔
## تدریسی زندگی
علامہ اظہر نے دورانِ تعلیم ہی شجاع آباد میں ایک دینی ادارہ،مد رسہ اسلامیہ عر بیہ اظہر العلوم کے نا م سے قا ئم کیا جہاں آپ مختلف فنون کی تدریس بھی فرماتے رہے،اس کے ساتھ ساتھ آپ نوری جا مع مسجد شجاع آباد میں فرائض خطا بت بھی سر انجام دیتے ہیں، تبلیغ ِدین کی خاطر آپ نہ صرف ملک کے اطراف و اکنا ف میں دورے فرماتے ہیں، بلکہ دو مرتبہ افغا سنتان ،ایران،عراق،اردن ،سعودی عرب، شامِ اور بیت المقدس بھی جا چکے ہیں۔
## دوسری خدمات
آپ اہل سنت و جما عت کی مختلف تنظیموں سے وابستگی رکھتے ہو ئے مسلکِ اہل سنت کو شاں رہتے ہیں، آپ جماعتِ اہل سنت پا کستان کے نا ظم نشر و اشاعت ہیں، اس سے قبل آپ سنی تنظیم کے نا ظم،ادارہ اصلا ح المسلمین پا کستان کے صد ر اور جمعیت علماء پا کستان کے نا ئب نا ظم رہ چکے ہیں۔

آپ نے ملک میں چلنے والی ہر مذ ہبی تحریک میں حصہ لیا اور قید و بند کی صعو بتو ں کو خند ہ پیشانی سے قبول کیا، تحریک ختم نبوت اور تحریک نظامِ مصطفےٰ صلی اللہ علیہ وسلم کے مو قعہ پر آپ تقر یبا ً ڈیڑہ ماہ ملتان جیل میں پا بند ِ سلا سل رہے۔
## تصنیفات
آپ نے سیکٹر وں مذہبی ،تبلیغی پمفلٹ اور کئی کتا بیں تحریر فر ما ئیں،آپ کی تا لیفا ت یہ ہیں۔
* دیوان اظہر،اردو و سرائیکی نعتیہ مجموعہ
* ذکر حبیب،نعتیہ کلام
* پنجا ب کے پا نچ قطب اور ایک خضرِوقت کی سوانح حیات۔
* تحفہ الا حباب فی مدح الآل والا صحاب ( دو جلد)
* مظہر ذاتِ حق۔
* دند ان شکن جو اب۔
* دیو بندی اور بریلوی میں فرق۔
* سماع مو تیٰ کی شر عی حثییت۔
* دعا بعد جنا زہ کا شرعی فیصلہ۔
* گلد ستہ نورمن دیا ر حبیب الی وطن عزیز

## وفات
مولانا خدا بخش اظہر 3 مئی 2001ء کو شجاع آباد ملتان میں وفات پائی 

## حوالہ جات

زمرہ:نعتیہ شاعر
زمرہ:علمائے اہلسنت
زمرہ:1930ء کی پیدائشیں
زمرہ:2001ء کی وفیات